Kadîrov spune că rușii trebuie să cucerească Odesa și Harkov în această lună: „Apoi, așezați-l pe Zelenski și forțați-l să semneze”
Data actualizării: Data publicării:
Liderul cecen Ramzan Kadîrov a declarat, marți, cu ocazia ceremoniei de învestire a lui Putin de la Kremlin, că rușii trebuie să preia controlul asupra orașelor ucrainene Odesa și Harkov în luna mai. Ulterior, președintele ucrainean Volodimir Zelenski ar trebui „forțat” să semneze un tratat cu Rusia, mai spune Kadîrov.
„Cred că trebuie să atacăm mai activ, trebuie să lovim puternic cât mai este timp. Luna aceasta trebuie să luăm cel mai apropiat teritoriu, trebuie neapărat să luăm Odesa și Harkov. Apoi, așezați-l pe Zelensky și forțați-l să semneze toate documentele de care Rusia are nevoie pentru securitatea statului nostru, a cetățenilor și a vorbitorilor de limbă rusă care locuiesc pe teritoriul Ucrainei”, a spus Kadîrov.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Între timp, Rusia obţine câştiguri tot mai multe, deşi nu consistente, pe câmpul de luptă. Armata ucraineană se află în defensivă după eşecul contraofensivei sale de vara trecută. Rusia a preluat iniţiativa în faţa unui adversar care întâmpină dificultăţi în recrutarea de noi soldaţi şi care se confruntă cu lentoarea ajutorului occidental.
Reluarea asistenţei militare americane, după validarea la sfârşitul lui aprilie a unui plan de ajutor de 61 de miliarde de dolari către Kiev, ar trebui totuşi să permită Ucrainei să-şi consolideze forţele şi să încerce să stabilizeze frontul, în special în est, în zonele Ciasiv Iar şi Avdiivka.